**Årsberetning for Skjeppsjøen Hytteforening – 41. årgang**

Som tidligere år kan vi rapportere at det er ganske rolige tider for oss som er hytteeiere rundt Skjeppsjøen.

Skjeppsjøen Hytteforening er på Facebook. Siden administreres for tiden av både formann og sekretær. Du finner siden på adressen [www.facebook.com/skjeppsjoen](http://www.facebook.com/skjeppsjoen). Du må gjerne like siden, dele den med andre og legge ut nyheter og bilder du tenker kan være relevante for oss som har hytte rundt sjøen.

Den nye skiløypa rundt Skjeppsjøen har vært i flittig bruk i vinter, og vi retter en stor takk til ildsjelene i Totenåsløyper. Nå har vi kort vei til skiløypene og de idylliske skiforholdene på Totenåsen!

Regnskapet for 2018 er oppgjort med et fint overskudd. Det er 39 stk. som har betalt kontingenten for 2018. Giro for 2019 er vedlagt. Kontingenten er fortsatt kr. 100,-/år. Kasserer vil redegjøre mer om det vedlagte regnskapet i årsmøtet.

*Har du mottatt dette brevet, men har solgt hytta? Eller kanskje den nå leies ut til eller brukes av noen andre enn deg? Vi setter stor pris på om du vil gi oss en tilbakemelding på dette, slik at vi kan ajourføre medlemslisten og kontakte nye eiere/brukere. Kontaktdata til sekretæren finner du nedenfor.*

Styret har bestått av formann André Solhaug, nestformann Jo Solberg, sekretær Lilian Brekke Hensvold, kasserer Nina Hveem Carlsen og styremedlemmer Øistein Schjønsby og Helga Hole Thomesen. Revisor er Arne Schjønsby.

**Årsmøtet for 2019 avholdes lørdag 13. juli kl. 13 på hytta til Nina Hveem Carlsen, Torsætervegen 408. Ta med campingstol, godt humør og godvær. Arrangementet er også lagt ut på Facebook-siden vår.**

**Velkommen!**

Med Skjeppsjøhilsen og på vegne av styret i Skjeppsjøen hytteforening

Skreia 26.06.2019

Lilian Brekke Hensvold, sekretær

E-post: lilian@hensvold.no

Tlf: 9767 8387